Všeobecne záväzné nariadenie o miestnom poplatku za komunálne

odpady a drobné stavebné odpady v znení neskorších predpisov

č. 3/2015

# *Obec Jesenské*

podľa ustanovenia § 6 zákona č. 369/1990 Zb. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov /ďalej len zákon/ vydáva

***Všeobecne záväzné nariadenie*** ***o miestnom poplatku za komunálne odpady a drobné stavebné odpady č. 3/2015***

***Predmet úpravy***

Toto všeobecne záväzné nariadenie / ďalej VZN / určuje podmienky ukladania miestneho poplatku za zmesový komunálny odpad na území obce Jesenské.

***Miestny poplatok za zmesový komunálny odpad***

*Poplatok*

1. Poplatok sa platí za zmesový komunálny odpad, ktorý vzniká na území obce.

2. Poplatok platí poplatník, ktorý je určený v ust. § 77 zákona

*Určenie poplatku*

Poplatok sa určuje pre poplatníka FO, PO ako súčin poplatku za vývoz jednej odpadovej nádoby a počtu vyvezených odpadových nádob / KUKA nádob / . Poplatok sa určuje aj za vývoz odpadu, ktorý bude uložený vo vreci v rovnakej výške ako za vývoz odpadovej nádoby.

*Sadzba poplatku, vyrubenie a platenie poplatku*

1. Poplatok 2,50 € za vývoz jednej odpadovej nádoby / KUKA nádoby /, poplatok 10,00 € za vývoz jednej nádoby 1100 l.

2. Poplatok bude vyrubený v priebehu mesiaca: apríl podľa vývozu k 31. 03. splatnosť k 30.04., júl podľa vývozu k 30.06. splatnosť k 31.07., október podľa vývozu k 30.09. splatnosť k 31.10., december vyúčtovanie vývozu odpad splatnosť k 31.01.nasledujúceho kalendárneho roka.

3. Miestny poplatok za zmesový komunálny odpad je daňovník povinný zaplatiť:

a/ bezhotovostným prevodom na účet vedený vo VÚB Levice, číslo účtu SK66 0200 0000 0000 3542 0152

b/ poštovou poukážkou

c/ v hotovosti do pokladnice správcu dane

***Záverečné ustanovenie***

Pri uplatňovaní VZN v ďalších prípadoch platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

VZN nadobúda účinnosť: 01.01.2016

Nadobudnutím účinnosti VZN sa ruší VZN 1/2014

Návrh VZN bol zverejnený: 12.11.2015

Nadobudnutím účinnosti VZN /2015 sa ruší VZN 1/2014

Schválenie VZN:

Dátum: 11.12.2015 Číslo uznesenia: 7/14 Vyvesené: 14.12.2015

Jana Vančová

Starostka obce Jesenské